stanford-oval/wikipedia huggingface dataset:
Ei väistetä jos ei tunneta

| Ei väistetä jos ei tunneta Loost Koos |
| --- | --- | --- |

Studioalbumin tiedot
 Julkaistu: 4. kesäkuuta 2008
 Formaatti: CD
 Tyylilaji: rap
 Kesto: 47.47
 Levy-yhtiö: Monsp
Muut kannet
 Remix EP:n kansi
Listasijoitukset
  Suomen virallinen lista: 20.
Loost Koosin muut julkaisut
| Peruna & timantti 2007 | Ei väistetä jos ei tunneta 2008 | Pienempi kuin kolme 2012 |
Ei väistetä jos ei tunneta on suomalaisen rap-yhtye Loost Koosin toinen studioalbumi. Se julkaistiin 4. kesäkuuta 2008 Monsp Recordsin kautta. Albumi nousi viikolla 24/2008 Suomen virallisen albumilistan sijalle 20. Albumilta julkaistu single "Pakkasta/Kukkia kotiin" saavutti puolestaan Suomen virallisen singlelistan 7. sijan viikolla 21/2008. Albumin kappaleesta "Taivas kattona" on julkaistu musiikkivideo.
Kappaleet

Muusshia – 3.56
Taivas kattona – 4.20
Kotibileet – 4.28
Valmis maailma – 3.26 (mukana Jodarok)
Näin me tunnelmoidaan – 3.56
Pakkasta (kräkkräk) – 3.27 (mukana HZÄ)
Syntymäpäivät – 3.30 (mukana Stepa & Aksim)
Ei kantsi käydä mitään leijuu – 2.16
Ikävästi moottorin tiellä – 3.43
Kukkia kotiin – 4.14 (mukana Super Janne)
Helsinkii – 3.48
Tartun tavaraa – 2.17
Kotka päälle – 4.56 (mukana Edu Kehäfaija)
Remixversio

Albumista julkaistiin neljän kappaleen remix EP. EP julkaistiin vain digitaalisessa mudossa ja se julkaistiin erissä, siten että joka keskiviikko neljän viikon ajan ilmestyi uusi kappale.
Remixversio > Kappaleet

Helsinkii (Cielu Hip House Remix, julkaistu 15. huhtikuuta)
Tartun tavaraa (Aksim & Pianomies Mix, julkaistu 22. helmikuuta)
Kotka päälle (Electric Piano Mix, julkaistu 29. huhtikuuta)
Ei kantsi käydä mitään leijuu (Prince G-funk Mix, piti ilmestyä 6. toukokuuta, mutta ilmestyi vasta 13. toukokuuta)
Arvostelut

Desibeli.net:
Noise.fi:
Soundi:
Tuoreet Platat:
Emil Hallfreðsson

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Emil Hallfreðsson
Syntymäaika: 29. kesäkuuta 1984
Syntymäpaikka: Hafnarfjörður, Islanti
Pelipaikka: keskikenttäpelaaja
Pituus: 185 cm
Junioriseurat
:  FH Hafnarfjörður
Seurat
| Vuodet | Seura | O | (M) |
| 2002–2004 |  FH Hafnarfjörður | 27 | (7) |
| 2005–2007 |  Tottenham Hotspur | 0 | (0) |
| 2006 | →  Malmö FF (laina) | 19 | (5) |
| 2007 |  Lyn | 1 | (0) |
| 2007–2011 |  Reggina | 34 | (1) |
| 2009–2010 | →  Barnsley (laina) | 27 | (3) |
| 2010–2011 | →  Verona (laina) | 30 | (4) |
| 2011–2016 |  Verona | 148 | (12) |
| 2016– |  Udinese | 11 | (0) |
Maajoukkue
| 2000 | Islanti U17 | 7 | (2) |
| 2002 | Islanti U19 | 3 | (0) |
| 2004–2006 | Islanti U21 | 14 | (3) |
| 2005– | Islanti | 54 | (1) |
 Seurajoukkueuran tilastot kattavat vain kansalliset sarjat, päivitetty 10. kesäkuuta 2016.  Maajoukkueuran tilastot päivitetty 10. kesäkuuta 2016.
Emil Hallfreðsson (s. 29. kesäkuuta 1984 Hafnarfjörður) on islantilainen jalkapalloilija, pelipaikaltaan keskikenttäpelaaja. Hän edustaa Italian Serie A:ssa pelaavaa Udinese Calciota. Hän kuuluu Islannin jalkapallomaajoukkueeseen.
Seurajoukkueura

Emil siirtyi FH Hafnarfjörðurin 19-vuotiaiden joukkueesta seuran edustusjoukkueeseen 2002. Hän pelasi seurassa kolmen kauden aikana yhteensä 27 Islannin pääsarjan ottelua ja voitti maan mestaruuden 2004. Vuoden 2005 alussa hän siirtyi Tottenhamin alle 21-vuotiaiden joukkueeseen. Vuoden 2006 hän pelasi lainalla Malmössä tehden 19 Allsvenskan-ottelussa viisi maalia.
Emil siirtyi kesällä 2007 vapaalla siirrolla Lyniin, jossa pelasi vain yhden Norjan pääsarjan ottelun ennen kuin siirtyi italialaiseen Reggina Calcioon. Hän pelasi kahden kauden aikana 34 Serie A:n ottelua, joissa teki yhden maalin. Kauden 2009–2010 hän pelasi lainalla englantilaisessa Barnsleyssa tehden 27 mestaruussarjan ottelussa kolme maalia.
Emil pelasi kauden 2010–2011 lainalla Italian kolmosliigan Hellas Veronassa tehden 30 ottelussa neljä maalia. Hän siirtyi Serie B:hen nousseeseen Veronaan vakituisesti kesällä 2011 ja pelasi seuraavien kahden kauden aikana maan kakkosliigassa 71 ottelua (ja kaksi nousukarsintaottelua), joissa teki yhdeksän maalia. Verona nousi keväällä 2013 Serie A:han ja Emil pelasi seurassa seuraavien kahden ja puolen kauden aikana 77 pääsarjaottelua, joissa teki kolme maalia. Tammikuussa 2016 hän siirtyi toiseen pääsarjaseuraan, Udinese Calcioon, jossa pelasi loppukauden aikana 11 Serie A -ottelua ilman maaleja.
Maajoukkueura

Emil pelasi Islannin alle 17-, 19- ja 21-vuotiaiden maajoukkueissa. Islannin A-maajoukkueessa hän esiintyi ensimmäisen kerran tultuaan 87. minuutilla vaihdosta kentälle Italiaa vastaan maaliskuussa 2005. Avauskokoonpanossa hän pelasi ensimmäisen kerran Trinidad ja Tobagoa vastaan helmikuussa 2006. Ensimmäisen arvokilpailujen karsintaottelunsa hän pelasi EM-karsintaottelussa Latviaa vastaan lokakuussa 2006. Ensimmäisen maaottelumaalinsa hän teki 1–1-tasapeliin päättyneessä EM-karsintaottelussa Espanjaa vastaan syyskuussa 2007.
Emil on pelannut 10. kesäkuuta 2016 mennessä kaikkiaan 54 A-maaottelua, joissa hän on tehnyt yhden maalin. Hän on pelannut 13 MM- ja 17 EM-karsintaottelua. Hän pelasi seitsemän karsintaottelua Islannin selviytyessä EM-kilpailuihin 2016.
Eric B. Reims

Eric Bertel Reims (7. helmikuuta 1913 Sauvo – 3. huhtikuuta 1991 Piikkiö) oli suomalainen maanviljelijä ja yritysjohtaja, joka sai maanviljelysneuvoksen arvonimen.
Henkilöhistoria

Reimsin vanhemmat olivat Bussilan kartanon omistaja agronomi Bertel Wilhelm Reims ja kansakoulunopettaja Johanna Victoria Bäcklund ja puoliso vuodesta 1939 agronomi, maatalous- ja metsätieteiden kandidaatti Rauni Hellevi Hirvensalo, maanviljelysneuvos Olli Hirvensalon tytär. Reims tuli ylioppilaaksi Turussa Svenska klassiska lyceum i Åbosta 1931 ja valmistui Helsingin yliopistosta maatalous- ja metsätieteiden kandidaatiksi ja agronomiksi 1938. Hän oli isänsä jälkeen Piikkiön Bussilan kartanon isäntä vuodesta 1938 ja Lounais-Suomen Osuusteurastamon järjestötyön johtaja, apulaisjohtaja ja järjestöasiain johtaja 1945–1978 sekä johtokunnan varajäsen vuodesta 1938 ja  jäsen 1957–1964 ja 1971–1978. Piikkiön kunnanvaltuuston jäsen Reims oli kolmekymmentä vuotta, 1946–1976, ja hän toimi myös valtuuston puheenjohtajana ja varapuheenjohtajana. Hänellä oli lisäksi useita muita luottamustehtäviä. Maanviljelysneuvoksen arvonimen Reims sai 1974.
Julkaisuja

Lounais-Suomen osuusteurastamo = Sydvästra Finlands andelsslakteri: 1915–1964, 1964
Aiheesta muualla

Riitta Mäkinen: Eric B. Reims Biografiasampo.
Elisabeth Aspaker

| Elisabeth Aspaker |
| --- | --- |
 Aspaker vuonna 2017.
Tromssan ja Finnmarkin läänin maaherra
 2019–  
Norjan ETA- ja EU-ministeri
 Solbergin hallitus 16. joulukuuta 2015 – 20. joulukuuta 2016  
Edeltäjä:  Vidar Helgesen
Seuraaja:  Frank Bakke-Jensen
Norjan kalastusministeri
 Solbergin hallitus 16. lokakuuta 2013 – 16. joulukuuta 2015  
Edeltäjä:  Lisbeth Berg-Hansen
Seuraaja:  Per Sandberg
Suurkäräjäedustaja
 Tromssan vaalipiiri 2005–2017  
Høyren 2. varapuheenjohtaja
 1994–1998  
Henkilötiedot
Koko nimi:  Elisabeth Vik Aspaker
Syntynyt: 16. lokakuuta 1962 (ikä 61) Harstad, Norja
Tiedot
Puolue:  oikeistopuolue
Elisabeth Vik Aspaker (s. 16. lokakuuta 1962 Harstad) on norjalainen oikeistopuolueen poliitikko ja vuodesta 2019 Tromssan ja Finnmarkin läänin maaherra (statsforvalter). Aiemmin hän on istunut suurkäräjillä (2005–2017) sekä toiminut Norjan kalastusministerinä (2013–2015) sekä ETA- ja EU-ministerinä (2015–2016). Hän on ollut myös puolueensa 2. varapuheenjohtaja vuosina 1994–1998.
Aiheesta muualla

Elisabeth Aspaker Norjan suurkäräjien verkkosivuilla (norjaksi)
Kuvia tai muita tiedostoja aiheesta Elisabeth Aspaker Wikimedia Commonsissa
Evariste Ngoyagoye

Evariste Ngoyagoye (s. 3. tammikuuta 1942) on burundilainen kirkonmies, joka on toiminut Bujumburan arkkihiippakunnan katolisena arkkipiispana vuodesta 2006. Sitä ennen hän oli ollut Bujumburan hiippakunnan johdossa – pelkkänä piispana – vuodesta 1997.
Ngoyagoye sai pappisvihkimyksensä 6. tammikuuta 1966 ja toimi ennen Bujumburan hiippakuntaan siirtymistään Bubanzan piispana vuodesta 1980.
Evaristo Carvalho

| Evaristo Carvalho |
| --- | --- |
 Evaristo Carvalho vuonna 2016
São Tomé ja Príncipen presidentti
 3. syyskuuta 2016 – 2. lokakuuta 2021  
Edeltäjä:  Manuel Pinto da Costa
Seuraaja:  Carlos Vila Nova
São Tomé ja Príncipen pääministeri
 26. syyskuuta 2001 – 28. maaliskuuta 2002 7. heinäkuuta 1994 – 25. lokakuuta 1994  
Henkilötiedot
Syntynyt: 22. lokakuuta 1941  Bombom, São Tomé 
Kuollut: 28. toukokuuta 2022 (80 vuotta)  Lissabon, Portugali
Kansalaisuus:   sãotomépríncipeläinen
Tiedot
Puolue:  Acção Democrática Independente (ADI)
Evaristo Carvalho (22. lokakuuta 1941 – 28. toukokuuta 2022 Lissabon, Portugali) oli sãotomépríncipeläinen poliitikko, joka oli uransa aikana São Tomé ja Príncipen presidentti, pääministeri, puolustusministeri ja parlamentin puhemies.
Carvalho edusti Acção Democrática Independente (ADI) -puoluetta ja oli sen varapuheenjohtaja. Hän oli São Tomé ja Príncipen pääministerinä kahteen otteeseen, 7. heinäkuuta 1994 – 25. lokakuuta 1994 ja 26. syyskuuta 2001 – 28. maaliskuuta 2002. Vuosina 2010–2012 hän oli São Tomé ja Príncipen parlamentin puhemies.
Carvalho oli ehdokkaana jo vuoden 2011 presidentinvaaleissa ja jäi silloin toiseksi saatuaan toisella kierroksella 47,12 prosenttia äänistä. Vuoden 2016 presidentinvaaleissa Carvalho sai ensimmäisellä kierroksella lähes puolet äänistä, ja istuva presidentti Manuel Pinto da Costa vain 24,8 %. Pinto da Costa syytti vaaleja vilpillisiksi eikä osallistunut toiselle kierrokselle, joten Evaristo Carvalho valittiin hänen seuraajakseen. Hän astui virkaansa 3. syyskuuta.
Carvalhon toimikausi päättyi syyskuussa 2021. Saô Tomé ja Principe ei kuitenkaan ollut valinnut vielä siihen mennessä uutta presidenttiä, sillä ensimmäisen kierroksen tuloksista syntyi kiista, joka aiheutti toisen kierroksen järjestämisen lykkäämisen kahdesti. Parlamentti äänesti siksi Everisto Carvalhon toimikauden jatkamisesta. Carvalho ei ollut ehdolla vaaleissa, joiden toinen kierros järjestettiin lopulta syyskuussa. Vaalit voitti Carlos Vila Nova, josta tuli presidentti 2. lokakuuta.
Carvalho kuoli toukokuussa 2022 pitkään sairauteen.
F1 Digital+

| F1 Digital+ |
| --- | --- |
Lähetykset alkoivat:  heinäkuu 1996
Lähetykset loppuivat:  joulukuu 2002
Omistaja:  Formula One Management
Infobox OKNimi-testi OK: 
F1 Digital+ oli Formula 1 -palvelun maksullinen lisäkanava, joka näytti kaikki lähetykset suorina ilman mainoskatkoja. Ensimmäinen kilpailu kun kanava näytti lähetykset suorana oli Saksan Grand Prix 1996 ja viimeinen oli Japanin Grand Prix 2002.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:F1 Digital+
F1 Manager

| F1 Manager |
| --- | --- |

Kehittäjä:  Intelligent Games
Julkaisija:  EA Sports
Julkaistu:   13. lokakuuta 2000
Lajityyppi:  ajopeli
Pelimuoto:  yksinpeli
Ikäluokitus:  PEGI: 3
Alusta:  Microsoft Windows
Lisää peliartikkeleitaVideopelien teemasivulla
Infobox OK  : 
F1 Manager on Intelligent Gamesin kehittämä ja EA Sportsin julkaisema ajopeli. Peli julkaistiin 13. lokakuuta 2000 Microsoft Windowslle. Peli sisältää kaikki Formula 1 -kauden 1999 tallit, kuljettajat ja radat.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:F1 Manager
Evarts Ambrose Graham

Evarts Ambrose Graham
Evarts Ambrose Graham (19. maaliskuuta 1883 Chicago – 4. maaliskuuta 1957) oli yhdysvaltalainen kirurgi.
Graham oli Yhdysvaltain armeijan majuri vuonna 1918 ja sai tuolloin espanjantaudin aiheuttaman pandemian yhteydessä nimityksen Empyema Commissioniin. Vuonna 1920 hänelle myönnettiin Samuel D. Gross -palkinto työstään empyeeman kuolleisuuden vähentämiseksi. Graham johti vuosina 1919–1951 Washington University in St. Louisin School of Medicinen kirurgian laitosta ja toimi Barnes-Jewish Hospitalin kirurgisena johtajana. Hän oli Yhdysvaltain toinen täysipäiväinen kirurgian professori William Stewart Halstedin jälkeen. Graham kuului ryhmään, joka vuonna 1933 teki ensimmäisen onnistuneen pneumonektomian keuhkosyövän hoidossa. Hän vaikutti merkittävästi American Board of Surgeryn perustamiseen vuonna 1937.
Graham julkaisi vuonna 1950 Ernst Wynderin kanssa ensimmäisen laajamittaisen, systemaattisen selvityksen tupakoinnin karsinogeenisistä vaikutuksista. Kyseessä oli yksi ensimmäisistä julkaisuista, joissa tupakointi yhdistettiin keuhkosyöpään. Graham oli American Association for Thoracic Surgeryn kymmenes puheenjohtaja. Hän oli itse pitkäaikainen tupakoitsija ja kuoli levinneeseen pienisoluiseen keuhkosyöpään maaliskuussa 1957.
Erkki Ertama

Erkki Ertama (Bertel Erik Ertama, alk. Enbom, 26. marraskuuta 1927 Alavus – 16. syyskuuta 2010 Helsinki) oli suomalainen säveltäjä ja kapellimestari sekä musiikkineuvos. Runoja hän kirjoitti nimellä Erkki Leino.
Ertama on säveltänyt musiikin moniin mainoksiin ja elokuviin, muun muassa Mikko Niskasen elokuviin Sissit (1963) ja Kahdeksan surmanluotia (1972). Vuonna 1963 valmistunut valistuksellinen lyhytelokuva Hermoprässi palkittiin Cannesissa dokumenttielokuvien Grand Prix’llä Kaarlo Nuorvalan käsikirjoituksesta ja Ertaman kokeellisesta musiikista.
Etelä-Pohjanmaan Alavudelta viulunrakentajasuvusta syntyisin ollut Ertama aloitti jo viisivuotiaana viulunsoiton opinnot Helsingin konservatoriossa, mutta elonkorjuutöissä sirpillä sattunut sormivamma sai hänet vaihtamaan pianoon ja muihin kosketinsoittimiin. Hän pääsi Sibelius-Akatemiaan, soitti illat baaripianistina ja opiskeli päivisin kirkkomusiikkia ja säveltämistä. Hän teki lopputyönsä Béla Bartókin musiikista. Taidemusiikin sävellystyö jäi uran alkuvaiheessa kevyen musiikin tehtävien viedessä kaiken ajan.
1950-luvun keskivaiheilla Ertamasta tuli sähköurkujen ensimmäisiä käyttäjiä Suomessa. Hän osti Yhdysvalloista suurten sähköurkujen ohella niitä kuljettamaan sopivan farmariauton.
Diskografia

Something for You (EMI 1971)
A Taste of Organ (EMI 1971)
and His Golden Electric Orchestra Organ (Sauna-Musiikki 1980)
Petteri punakuono – Tutut Joululaulut sähköuruilla (JP-Musiikki 1982)
Yhden miehen big band: Suomalaisia ikivihreitä sähköuruilla (JP-Musiikki 1983)
Filmografia > Sävellyksiä elokuviin

Iskelmäketju (1959)
Nuoruus vauhdissa (1961)
Sissit (1963)
Hopeaa rajan takaa (1963)
Hermoprässi (1963)
Herkullista lihavuutta (1965)
Kahdeksan surmanluotia (1972)
Filmografia > Rooleja elokuvissa

| Vuosi | Elokuva | Rooli |
| --- | --- | --- |
| 1953 | Kasvot kuvastimessa | Vittorio, italialainen merimies |
| 1959 | Iskelmäketju | pianisti |
| 1961 | Nuoruus vauhdissa | pianisti |
| 1963 | Hopeaa rajan takaa | ravintola Balladin orkesteri |
| 1963 | Sissit | yhtye ravintolassa |
| 1993 | Äidin tyttö | konserttipianisti |
Kirjallisuutta

Sattuma korjaa satoa : monenlaista musiikista, omaelämäkerta, Edico 2007.
Aiheesta muualla

Erkki Ertama Internet Movie Databasessa. (englanniksi)
Erkki Ertama Elonetissä.
Elisabeth Lukas

Elisabeth Lukas (s. 12. marraskuuta 1942) on itävaltalainen psykiatri ja Viktor Franklin perustaman psykoterapian haaran logoterapian keskeisiä henkilöitä. Lukas on kirjoittanut 30 kirjaa, joita on käännetty 16 kielelle. Hän kehitti Logo-testin mittaamaan Viktor Franklin logoterapian periaatteita, ensisijaisesti yksilön kokeman merkityksen astetta elämässä.[lähde? ]
Epicloud

| Epicloud The Devin Townsend Project |
| --- | --- | --- |

Studioalbumin tiedot
 Äänitetty : maaliskuu 2012 – toukokuu 2012
 Julkaistu: 18. syyskuuta 2012
 Formaatti: CD, LP
 Tuottaja(t): Devin Townsend
 Tyylilaji: progressiivinen rock, kokeellinen rock, progressiivinen metalli, new age
 Kesto: 49.52
 Levy-yhtiö: HevyDevy Records InsideOut Music (Eurooppa)
Listasijoitukset
  8.
Devin Townsend Projectin muut julkaisut
| By a Thread – Live in London 2011 2012 | Epicloud 2012 | Z² 2014 |
Devin Townsendin muut julkaisut
| By a Thread – Live in London 2011 2012 | Epicloud 2012 | The Retinal Circus 2013 |
Epicloud on Devin Townsendin viidestoista ja viides The Devin Townsend Project -yhtyeen kanssa äänitetty albumi, joka julkaistiin 18. syyskuuta 2012.
Albumi julkaistiin Saksassa ja Norjassa 21. syyskuuta, sekä Suomessa ja Ruotsissa 26. syyskuuta 2012.
Kappaleet

| --- | --- |
 CD 1 Effervescent! – 0.44  True North – 3.53  Lucky Animals – 3.21  Liberation – 3.21  Where We Belong – 4.27  Save Our Now – 4.08  Kingdom – 5.29  Divine – 3.17  Grace – 6.09  More! – 4.05  Lessons – 1.07  Hold On – 3.57  Angel – 5.54  Epicloud – 6.07 (Vinyylipainoksen bonuskappale) :  CD 2 Levy sisältyy rajoitettuun painokseen. Believe – 4.05 (demo)  Happy Birthday – 4.36 (demo)  Quietus – 5.34 (demo)  Heatwave – 3.36 (demo)  Love Tonight – 4.49 (demo)  The Mind WASP – 4.40 (demo)  Woah No! – 4.11 (demo)  Love and Marriage – 4.02 (demo)  Socialization – 7.18 (demo)  Little Pig – 4.53 (demo) Kokonaiskesto 47:44
Kokoonpano

Devin Townsend – kitarat, laulu, kosketinsoitin
Anneke van Giersbergen – laulu
Ryan Van Poederooyen – rummut
Brian Waddell – basso
Dave Young - kitarat, kosketinsoitin
Arvostelut

AllMusic
Imperiumi.net
Kaaoszine: 9/10
metalstorm.net (Baz Anderson): 8.5/10
Soundi:
Aiheesta muualla

Epicloud Discogsissa. (englanniksi)
Albumi Epicloud Encyclopaedia Metallum -sivustolla (englanniksi)
Devin Townsend
| --- | --- |
Yhteistyökumppanit:   Gene Hoglan  Duris Maxwell  Jed Simon  Byron Stroud  Chris Valagao  Anneke van Giersbergen  Ryan Van Poederooyen  Adrian White  Dave Young 
Soolotuotanto:   Punky Brüster - Cooked on Phonics  Ocean Machine: Biomech  Infinity  Physicist  Terria  Devlab  The Hummer  Ziltoid the Omniscient  Empath  The Puzzle  Snuggles 
The Devin Townsend Band:   Accelerated Evolution  Synchestra 
Devin Townsend Project:   Ki  Addicted  Deconstruction  Ghost  Epicloud  Z²  Transcendence 
Casualties of Cool:  Casualties of Cool
Livealbumit:   By a Thread – Live in London 2011  The Retinal Circus 
Musiikkiboksit:  Contain Us
Aiheeseen liittyvää:   Strapping Young Lad  Steve Vai  The Wildhearts  Zimmers Hole
Elisabeth Beaurain-Pihkala

Nina Jeanne Elisabeth Beaurain-Pihkala (16. huhtikuuta 1906 Pariisi - 1. maaliskuuta 1995 Espoo) oli suomalainen agronomi.
Beaurain-Pihkalan vanhemmat olivat ranskalainen pankkiiri Edouard Beaurain (1872-1939) ja pianisti Maria Collan-Beaurain. Beaurain-Pihkala valmistui agronomiksi 1927, jonka jälkeen hän työskenteli Svenska lantbrukssällskapens förbundin sihteerinä ja tarkastajana 1929–1946, Standard Française des Pétroles -öljy-yhtiön osastosihteerinä 1947–1949, YK:n elintarvike- ja maatalousjärjestö FAO:n Suomen toimikunnan pääsihteerinä 1949-1968 ja Suomen maatalousministeriön kansainvälisten asioiden sihteerinä 1968-1969. Beaurain-Pihkala oli myös Suomen YK-liiton varapuheenjohtaja 1957-1967.
1930-luvun lopussa  Beaurain-Pihkala oli mukana Natsi-Saksasta Suomeen saapuneiden pakolaisten avustuskomiteassa, johon hänen ohellaan kuuluivat C. O. Frietsch, Yrjö Hirn, Yrjö Kallinen, Ragni Karlsson, Sylvi-Kyllikki Kilpi, Arvid Mörne, Atos Wirtanen ja Laurin Zilliacus. 1940-1950-luvuilla Beaurain-Pihkala kuului muun muassa Svenska Kvinnoförbundetin ja Suomen ruotsalaisen kansanpuolueen hallituksiin.
Elisabeth Beaurain-Pihkalan puoliso oli professori Olli Pihkala, jonka kanssa hän avioitui vuonna 1959.
Teoksia

Ekroth, Evert; Beaurain, Elisabeth: Lantbruksklubbarnas sångbok.  Helsingfors:  Svenska lantbrukssällskapens i Finland förbund, 1940.
Silverskägg styr och ställer.  Åbo:  Bro, 1946.
Westermarck, Nils; Beaurain, Elisabeth; Bergmann, Denis R.: L'agriculture finlandaise.  Helsinki:  Société Pellervo, 1957.
Beaurain-Pihkala, Elisabeth; Boldt, Lauri; Sundman, Torsten: Guide franco-finlandais : suomalais-ranskalainen opas : fransk-finländsk vägvisare.  Helsinki:  Cercle franco-finlandais, 1973.
Egyptin historia Persian vallan alla

Esidynastinen Egypti
Protodynastinen kausi
Dynastinen Egypti
Thiniittikausi
Vanha valtakunta
Ensimmäinen välikausi
Keskivaltakunta
Toinen välikausi
Uusi valtakunta
Kolmas välikausi
Nubialaisdynastia
Egyptin myöhäiskausi
Persian kausi
Ptolemaiosten hallitsijasuku
Egyptin dynastiat
Egyptin faaraot
Osa artikkelisarjaa
Persian valtakunta hallitsi Egyptiä kahteen otteeseen 525–402 eaa. ja 343–332 eaa. Ensimmäinen kausi lasketaan Egyptin 27. dynastiaksi ja toinen kausi lasketaan 31. dynastiaksi.
Ensimmäinen persialaiskausi (525–402 eaa.)

Persian suurkuningas Kambyses II valtasi Egyptin vuonna 525 eaa. Egyptin kuningas Psammetik III kukistui Pelusionissa Niilin suistolla käydyssä taistelussa. Egypti liitettiin Kyproksen ja Foinikian kanssa Persian kuudenneksi maakunnaksi. Kambyses teki kolme epäonnistunutta sotaretkeä muualle Afrikkaan, Karthagoa ja Nubiaa vastaan sekä Libyan aavikon keitaita vastaan. Kambyses viipyi Egyptissä vuoteen 522 eaa., ja kuoli matkallaan kotiin.
Dareios I antoi kirjoittaa ylös Egyptin lait ja antoi rakennuttaa kanavan Niilin ja Punaisenmeren välille. Kanavasta todisti aikoinaan neljä steeleä kanavan varrella. Niistä on säilynyt kolme, tosin epätäydellisessä kunnossa.  Hän myös antoi teettää itsestään patsaan Elamin vanhassa pääkaupungissa Susassa olevaan palatsiin, joka patsas löydettiin jouluna vuonna 1972 ja jossa on hieroglyfikirjoitusta. Mahdollisesti se teetettiin Egyptissä. Vähän ennen Dareioksen kuolemaa vuonna 486 eaa. Egyptissä puhkesi kapina, mutta Kserkses I kukisti sen. Vuonna 460 eaa. tapahtui uusi kapina, jota muun muassa ateenalaiset avustivat 200 laivalla. Artakserkses II:n aikana egyptiläiset nousivat uudelleen kapinaan ja Amyrtaioksesta tuli uusi faarao.
Ensimmäinen persialaiskausi (525–402 eaa.) > Egyptin hallitsijat 525–402 eaa.

Kambyses II, Kyyroksen poika (530–521 eaa.),
Smerdis, Kyyroksen poika? (521 eaa.),
Dareios I, Arsameksen pojanpoika, (521–486 eaa.),
Kserkses I, Dareioksen poika, (486–465 eaa.),
Artakserkses I, Kserkseen poika, (464–424 eaa.),
Kserkses II, Artakserkseen poika (424–423 eaa.),
Sogdianus, Artakserkseen poika (424–423 eaa.)
Dareios II, Artakserkseen poika (424–404 eaa.)
Artakserkses II, Dareioksen poika (404–358 eaa.)
Ensimmäinen persialaiskausi (525–402 eaa.) > Egyptin satraapit 525–402 eaa.

Persian vallan alla Egyptiä hallitsi persialainen satraappi, jonka hallituspaikka oli Memfis. Kaikkien satraappien nimiä ei tunneta.
Ariandes (noin 519 eaa.)
Akhaemenes, Kserkses I:n veli (noin 486–460 eaa.), kuoli kapinassa vuonna 460 eaa.
Arsames, kuului Akemenidien hallitsijasukuun (noin 454 eaa.)
Toinen persialaiskausi (343–332 eaa.)

Vuonna 343 eaa. Artakserkses III:n ollessa kuningas Persia valtasi taas Egyptin. Persia ei osoittanut yhtään kunnioitusta Egyptiä kohtaan. Kolmesta hallitsijasta vain Dareios III:n kirjoitti nimensä kartussiin. Kun Aleksanteri Suuren joukot saapuivat Egyptiin vuonna 332 eaa., kukistettuaan kuningas Dareios III:n, ottivat egyptiläiset heidät vastaan vapauttajina.
Toinen persialaiskausi (343–332 eaa.) > Egyptin hallitsijat 343–332 eaa.

Artakserkses III Ochos, Artakserkseen poika (358–338 eaa.),
Artakserkses IV Arses, Artakserkseen III:n poika, (338–336 eaa.),
Dareios III Codomannus, Dareios II:n pojanpojanpoika, (336–330 eaa.)
Toinen persialaiskausi (343–332 eaa.) > Egyptin satraapit 343–332 eaa.

Sabakes (– 333 eaa.), satraappina Dareios III:n aikana. Hän kuoli Issoksen taistelussa.
Mazakes (333–332 eaa.), taisteli myös Issoksen taistelussa. Luovutti Egyptin Aleksanteri Suurelle ilman taistelua.